Boletus luridus

Un bolè fré: ël Boletus luridus 

 Descrission 
Capel fin a 20 cm, sech, finiment feltrà, giàun òcra con tonalità olivastre peui òcra groson, da brun rossastr a macià ëd brun nèir. Tùboj giàun olivastr, a ven-o bleu. Përtus fin, giàun peui da groson a rossastr o ross sangh peui pì ciàir, a ven-o bleu. Gamba àuta fin a 15 cm e larga fin a 5 cm, giàuna an sima, groson rossastra peui porpra vinos an bass, ornà da un retìcol ross o brunastr fin an su, con le maje ch'a së stiro largament an vers ël bass. Carn consistenta, giàun motobin ciàir ma da ross a vinosa al pé dla gamba, tipicament rossa dzora dij tùboj, a ven motobin bleuva. Savor doss.

 Ambient 
A chërs ant ij bòsch e ant ij parch.

 Comestibilità 

Comestìbil.

 Arferiment bibliogràfich për chi a veul fé dj'arserche pì ancreuse 
Boletus luridus Schaeffer

Categorìa:Bolè fré
Categorìa:Boletus